Araling Panlipunan 8

**ARALING ASYANO**

PANIMULANG PAGSUSULIT

**Pangkalahatang Panuto.** Basahin at unawaing mabuti ang mga nakasaad sa bawat bilang. Piliin at issa markahan ang titik ng pinakaangkop na sagot.

1. Ang nasyonalismo ay ang pagsibol ng damdaming makabayan. Nagbigay daan ito para ang mga Asyano ay matutong:

 A. pigilin ang paglaganap ng imperyalismong Kanluranin

 B. pagiging mapagmahal sa kapwa

 C. makisalamuha sa mga mananakop

 D. maging laging handa sa panganib

2. lto ay tumutukoy sa pagkamulat ng mga mamamayan upang sila’y magbuklod at labanan ang mga dayuhang mananakop.

 A. Kolonyalismo C. Imperyalismo

 B. Nasyonalismo D. Komunismo

3. Ano ang pamamaraang ginamit ng mga Hindu sa pamumuno ni Mohandas Gandhi upang ipakita ang kanilang pagtutol sa mga Ingles?

 A. Passive resistance o ahimsa

 B. Armadong pakikipaglaban

 C. Pagbabago ng Pamahalaan

 D. Pagtatayo ng mga partido pulitikal

4. Sa ilalim ng Ingles, nagkaroon ng mga pagbabago sa India na hindi katanggap-tanggap sa mga Indian. Alin ang isang pagbabagong hindi matanggap ng mga Indian?

A. Pagpapalaganap ng isang sistema ng edukasyon na ayon sa pamantayang Ingles

B. Paglilipat ng mga sentro ng gawaing pangkabuhayan sa mga baybaying-dagat

C. Pagkakaroon ng racial discrimination sa pagbibigay ng posisyon sa pamahalaan

D. Pagpapahusay ng mga transportasyon at komunikasyon

5. Sa India, naging inspirasyon ng mga Indian ang katauhan ni Mahatma Gandhi upang labanan nila nang tuluyan ang mga Ingles. Alin sa mga sumusunod ang pinakamapayapang pamamaraang itinuro sa kanila ni Gandhi upang makibaka para sa kanilang kalayaan.

 A. Pagpapalabas ng katotohanan ( Satyagraha)

 B. Pagdarasal, meditasyon at pag-aayuno

 C. Pagboycott o hindi pagbili ng mga produktong Ingles

 D. Pananatili sa loob ng bahay at simbahan

 6. Kinilala ng buong daigdig ang ipinamalas na nasyonalismo ng mga Indian sa pangunguna ni Mahatma Gandhi laban sa pananakop ng mga English . Ano ang katangian ng nasyonalismong ito?

 A. Pinangunahan ng mga magbubukid mula sa kanayunan ang rebolusyon

 B. Humiling sila ng reporma mula sa sinulat na akda

 C. Ang pakikibaka nila ay sa pamamagitan ng mapayapang paraan tulad ng pag- aayuno at pagboykot ng produktong English

 D. Kinakailangan ng madugong digmaan upang mapalayas ang mga English sa India

7. Bakit itinuturing na epektibo ang passive resistance na ginamit ni Gandhi sa paghingi ng kalayaan.

 A. Ang pag-aalsa ay naisagawa ng mapayapa at walang dahas

 B. Ang pag-aalsa ay sinunod ng mga mamayan na may galit

 C. Hindi matitiis ng pamahalaan na mamatay ang tao na walang kalaban laban

 D. Natatakot ang pamahalaan sa natatanging karunungan ni Gandhi

8. Ang patuloy na paglalaban ng India at Pakistan ay dahil sa kapwa nila nais angkinin ang teritoryong Kashmir. Ano ang epekto ng nasyonalismo sa sigalot na ito?

A. Naniniwala ang dalawang magkalabang bansa na pag-aari nila ang Kashmir.

B. Nais ng dalawang bansa na patunayang makapangyarihan sila.

C. Umasa ang mga mamamayan na malulutas din ang sigalot na ito.

D. Tumanggi ang dalawang bansa sa pakikialam ng United National

 Organization (UNO) sa paglulutas ng kanilang suliranin

9. Noong sinakop ng mga Ingles ang India, nagsimulang pinakialaman ang pulitika ng bansa sa pamumuno ng British East India Company. Naging mababa ang pagtingin ng mga Ingles sa kultura ng India. Maging ang pamamahagi ng mga lupain ay binago rin ng mga Ingles. Sa ganitong pangyayari, napilitan ang mga manggagawang Hindu na mag-aral ng Ingles upang mapaunlad ang sariling kakayahan at matutong ipaglaban ang karapatan. Anong implikasyon ang mabubuo sa ganitong kaganapan?

A. Ang pananakop ng mga dayuhan ay sanhi ng pagbagsak ng kabuhayan ng India.

B. Ang pananakop ng mga Ingles sa India ay nakatulong sa pag-unlad ng kulturang Hindu.

C. Ang pananakop ng mga Europeo ay lalong nagpahirap sa kabuhayanng mga Hindu

D. Ang pananakop ng mga Ingles ay naging daan upang mag-aral ng wikang Ingles ang mga Hindu

10. Ama ng Pakistan at nanguna siya sa pagtatag sa All Indian Muslim League noong 1906 upang bigyang pansin ang interes ng mga Muslim?

 A. Jawaharlal Nehru C. Ali Jinnah

 B. Kenayanase D. Nadaynada - rawtasisa

 11. Dalawang anyo ng nasyonalismo ang ipinakita ng mga Hindu laban sa mga British. Isa dito ay ang kilusang pinamunuan ni Bal Gangadhar Tilak na tinawag na rebolusyonaryong kilusan dahil gumamit ito ng marahas na pagkilos. Ang nakatawag pansin ay ang pinamunuan ni Mohandas K. Gandhi dahil:

 A. Mga bata ang kinasangkapan niya sa paglaban sa British

 B. Namahagi siya ng mga produktong Hindu

 C. Isinagawa niya ito kasama ang mga guro

 D. gumamit ng paraang tahimik tulad ng di pagsunod sa mga kagustuhan ng mga British

12. Ano ang ipinapahiwatig ng tagumpay ng kampanya ni Mohandas Gandhi sa kolonyalismo ng mga Ingles sa India?

 A. Mahusay na rebolusyonaryong lider si Mohandas Gandhi

 B. Maaaring labanan ang kolonyalismo sa mapayapang paraan

 C. Ang pang-aapi ng mga kolonyalista ay may katapusan

 D. Naging simbolo si Mohandas Gandhi ng pagkakaisa ng mga mamamayan sa India

13. Alin sa mga sumusunod ang maituturing na magandang dulot ng pananakop ng mga Ingles sa pangangalaga ng karapatang pantao ng mga Hindu lalo na ang mga kababaihan?

 A. Pag-unlad ng komunikasyon at transportasyon sa India

 B. Pagkakaroon ng pagkakataong makapag-aral ang mga mamamayan ng India

 C. Pagbabawal sa ilang matandang kaugaliang Hindu tulad ng “sati” at “female infanticide”

 D. Pagbabawal sa matatandang kaugaliang tulad ng “foot binding” at “concubinage”

14. Ano ang kahalagahan ng mataas na antas ng edukasyon sa isang bansa?

 A. Ito ay nagsisilbing instrumento sa pagsulong ng nasyonalismo at interes ng bansa

 B.Pinagaganda ang imahe ng bansa kapag ito ay may mataas na bahagdan ng edukadong mamamayan

 C.Magandang negosyo ang mga pampribadong paaralan na napagkukunan ng buwis ng pamahalaan

 D.Pinalalaki nito ang opurtunidad ng mga tao na mangibang bansa.

15. Natupad ni Gandhi na makamit ang kalayaan para sa India subalit nagkahiwalay ang estadong Muslim at Hindu. Bakit hindi naging maganda ang resulta nito?

 A. Ang pagkakahati ng India ay simula ng sigalot sa dalawang estado

 B. Ang pagkakahati ng India ay tanda ng hindi pagkakaisa

 C. Pinahahalagahan ni Gandhi ng buo ang India sa ilalim ng iisang estado

 D. Wala sa isipan ni Gandhi na hihiwalay ang mga Muslim

16. Ang pagkakahati ng India sa dalawang nasyon-India sa mga Hindu at Pakistan

Sa mga Muslim ay nagdulot ng kaguluhan at kamatayan sa libu-libong Muslim at Hindu dahil sa mga karahasan at kasamaang ginawa ng mga panatikong Indian sa magkabilang panig. Ano ang epekto ng ganitong pangyayari sa relasyon ng dalawang nasyon?

 A. Nagkakaroon ng dalawang bansang may kahandaang mag-usap para sa kanilang kapayapaan

 B. Nagsisilbing hadlang sa madaliang pag-uunawaan at pagtutulungan ng dalawang bansa

 C. Mapipilitan silang unawain ang kanikanilang paniniwala

 D. Nagsisilbi itong malaking tulong upang makaahon ang dalawang bansa

17 Isang Pilosopiya ang pinagbatayan ni Gandhi ng nasyonalismo sa India.

 A. Budhismo C. Taoismo

 B. Hindu D. People’s War

 **18. Bakit hindi katulad ang nasyonalismong naipakita ng Timog Asya ang naranasan sa Kanlurang Asya?**

 **A. Karamihan sa mga bansa sa Kanlurang Asya ay hawak ng mga imperyong Ottoman**

 **B. Nakaranas sila ng maginhawang pamumuhay sa ilalim ng mananakop**

 **C. Hindi sila nasakop ng mga Kanluranin**

 **D. Wala silang sapat na sandata upang lumaban sa mga mananakop**

**19. Ang bansang unang lumaya sa Kanlurang Asya noong 1759.**

 **A. Iraq C. Saudi Arabia**

 **B. Iran D. Kuwait**

 20. Bakit muling nabuo ang bansang Israel?

 A. Dahil sa layuning lumakas ang Judaism

 B. Sa kagustuhang magsama-samang muli ng mga Hudyo

 C. Upang matamo ang kanilang kaligtasan

 D. Dahil sa pananakop ng ibang lupain

 21. Naghangad na pagbuklurin ang mga maliliit na kaharian sa peninsulang Arabe ngunit tinutulan ng puwersang Europeo.

 A. Haring Husein Ibn Ali C. Abdul Aziz Ibn Saud

 B. Haring Faisal D. Prinsipe Khalid

22. Ang mga sumusunod ay matatagpuan sa Timog at Kanlurang Asya maliban sa:

 A. China C. Saudi Arabia

 B. Jordan D. Iran

23. Pamamaraan ng pang-aagaw ng militar ng pamamahala sa kasalukuyan pamahalaan.

 A. Reporma C. Coup 'd etat

 B. Rebolusyon D. Kolonisasyon

24. Kinilalang Ama ng Turko dahil sa kanyang pagsusulong ng kalayaan ng Turkey.

 A. Mustafa Kemal Ataturk C. Mehmed V

 B. Sultan Abdul Hamid D. Mohammed Shah Reza Pahlavi

25. Ano ang nagsisilbing pinakamagaling na kasangkapan upang isulong ang nasyonalismo sa bansa?

 A. relihiyon C.pamayanan

 B. kultura D. edukasyon

 26. Ang manaka-nakang pag-alsa ng mga katutubo laban sa mga dayuhang mananakop ay patunay ng isang realidad. Alin sa mga sumusunod ang tinutukoy nito?

 A. Inabuso ng mga mananakop ang mga katutubo

 B. Naghangad ng mabuting pamumuhay ang mga katutubo mula sa mga dayuhan

 C. Kailanman hindi nagustuhan ng mga katutubo ang pagdating ng mga dayuhan

 D. Natutong lumaban ang mga katutubo sa mapang-aping dayuhan

 27. Ang pag-usbong ng nasyonalismo sa iba’t ibang bansa sa Asya ay naging hudyat sa paghahangad na lumaya. Alin sa sumusunod ang manipestasyon ng nasyonalismo?

 A. Pagiging makatarungan ng isang mamamayan

 B. Pagkakakaisa ng mga mamamayan subalit takot lumaban

 C. Pagtatanggol at kahandaang mamatay para sa bayan

 D. Mataas na pagtingin sa gawaing sa gawaing banyaga

28. Tumutukoy ito sa isang sistematiko at malawakang pagpatay ng mga Nazi German sa mga Jew o Israelite.

 A. Holocaust C. Zionism

 B. Mandato D. Coup d’état

29. Pinuno ng sektang Shiite sa Iran at naging kasangkapan sa pagbabalik ng tradisyunal na pamumuhay sa bansa.

 A. Muatafa Kemal B. Mohammed Reza Pahlavi

 C. Ayatollah Ruhollah Khoemeini D. Sultan Abdul Hamid

30. Nabuo ang nasyonalismo sa Asya bilang reaksiyon ng mga Asyano sa kolonyalismo at imperyalismong Kanluranin. May mga gumamit ng civil disobedience, rebolusyon, pagyakap sa ideolohiya, pagtanggap sa mga pagbabagong dala ng mga dayuhan at pagtatag ng mga makabayang samahan upang ipakita ang damdaming nasyonalismo. Bilang mag-aaral paano mo maipakikita ang pagmamahal sa bayan sa kasalukuyang panahon?

 A. Maging mabuting mag-aaral at makilahok sa mga gawaing pangkomunidad

 B. Makiisa sa mga samahan na nagsusulong ng pangangalaga sa kalikasan

 C. Mag-aral ng mabuti upang hindi maging pabigat sa lipunang kinabibilangan

 D. Magtayo ng samahan upang pagbayarin ang mga Kanluranin sa kanilang

31. Ano ang nagbigay daan sa ng pagsiklab ng Unang Digmaang Pandaigdig?

 A. Pag-uunahan sa teritoryong gustong sakupin

B. Pagkamatay ni Archduke Francis Ferdinand ng Austria.

C. Pagbuo ng dalawang alyansa sa daigdig

D. Hindi pagsunod sa Treaty of Versailles

32. Nangangahulugan ito na ang isang bansa na naghahanda upang maging isang malaya at nagsasariling bansa ay ipapasailalim muna sa patnubay ng isang bansang Europeo.

 A. Kolonya C. Sistemang Mandato

 B. Imperyo D. Wala sa nabanggit

33. Kaakibat ng pamahaang komunista/sosyalista ang pag-iral ng sistemang diktatoryal sa pangunguna ng isang partido. Ano ang kabutihang dulot nito sa mga mamamayan ng mga bansang yumayakap nito?

 A.Pagbagsak ng mga kapitalista ang mga naghaharing uri

 B. Pagkawala ng karapatan ng mga mamamayan tulad ng karapatan sa pamamahayag

 C. Pagkontrol at pangangasiwa ng pamahalaan sa lahat ng industriya ng bansa

 D. Pagwakas ng lumalaking agwat ng mayaman at mahirap

 34. Ang kapangyarihan ng mga bansa sa Europa ay humina matapos ang Ikalawang Digmaang Pandaigdig. Ano ang natatanging naidulot nito sa mga Asyano?

 A. Nagdiwang ang mga Asyano sa panghina ng kapangyarihan ng dayuhan

 B. Labis na demoralisasyon sa mga Kanluraning bansa na nanalo sa digmaan

 C. Nagpalaganap ang mga Asyano ng kilusang lalaban sa kahirapan

 D. Nagpalaganap ang mga Asyano ng kilusang magpapabagsak sa pamahalaang kolonyal

35. Iba’t ibang estratehiya ang ginamit upang mahikayat ang mga mananakop na maging tapat ang kanilang kolonya ngunit matapos ang digmaan ay kalayaan pa rin ang ipinaglalaban. Alin ang implikasyon nito sa mananakop?

 A. Hindi na nila kaya pang pasunurin ang mga kolonya

 B. Hindi habang panahon ay mananaig ang kapangyarihan

 C. Ibigay na ang kalayaan sa mga bansa at panatilihin ang pakikipagkaibigan

 C. Nasa huli ang pagsisisi

 36. Sa paanong paraan nakaapekto ang Ikalawang Digmaang Pandaigdig sa paglaya ng mga bansa sa Timog at Kanlurang Asya?

 A. Marami ang napinsala at namatay

 B. Nagpatuloy ang kaguluhan at nagkaroon ng *civil war*

 C. Lumakas ang nasyonalismo at napabilis ang paglaya

 D. Umigting ang tunggalian ng ideolohiyang demokratiko at komunismo

37. Ang mga sumusunod ang naging bunga ng Ikalawang Digmaang Pandaigdig maliban sa;

 A. Itinatag ang samahang Pandaigdig

 B. Nagkawatak-watak ang buong kapuluan ng Japan

 C. Wakas ng kolonisasyong kanluranin

 D. Kinilala ang Estados Unidos bilang lider ng demokrasya

38. Kung ikaw ay isa sa mga namumuno sa ating bansa at papasok ka sa mga kasunduan ano ang dapat na isasaisip sa pagsusulong nito?

 A. Isusulong ang interes ng ating bansa at babantayan ang ating karapatan

 B. Isusulong ang malayang kalakalan upang umunlad ang ating ekonomiya

 C. Bibigyang pabor ang interes ng ibang bansa upang mapanatili ang kapayapaan

 D. Isusulong ang pag-unlad ng ating bansa kahit maapektuhan ang ating kapaligiran

 39. Pagkaraang mabigyan ng kalayaan ang mga bansa na naging kolonya nabago ang takbo ng pulitika. Alin ang higit na nakikitaan ng panganib?

 A. Ang paghina at pagbagal ng takbo ng ekonomiya

 B. Ang kawalan ng kaalaman sa pagpapatakbo sa pamahalaan

 C. Ang pagsunod sa taliwas na ideolohiya

 D. Ang patuloy na pag-asa ng bansang lumaya sa dating mananakop

40. Kung ang iyong bansa ay humaharap sa krisis ng pagtatanggol ng teritoryo laban sa mas malakas na bansa, bilang isang kinatawan ng iyong bansa alin sa mga sumusunod na pananaw ang isusulong mo sa iyong gagawing resolusyon ?

 A. Hindi magsusulong ng anumang interes dahil mababalewala rin naman.

 B. Papayag sa kung ano ang gusto ng mas malakas na bansa para walang gulo

 C. Isusulong ang pambansang interes at karapatan ng bansa anuman ang mangyari

 D. Isusulong ang interes ng iba pang bansa na interesado sa usapin upang magkaroon ng kaalyansa